NaiveNeuron/SloPal huggingface dataset:
P. Prokopovič, minister dopravy, pôšt a telekomunikácií SR: (2006-04-21):
Zámer spracovať a predložiť návrh zákona vychádza z nutnosti transponovať do slovenského právneho poriadku smernicu Rady 76/914/EHS zo 16. decembra 1976 o minimálnej úrovni výcviku niektorých vodičov cestnej dopravy a súčasne aj smernicu 203/59/ES Európskeho parlamentu a Rady z 15. júla 2003 o základnej kvalifikácii a pravidelnom výcviku vodičov určitých cestných vozidiel nákladnej a osobnej dopravy, ktorá ju k 10. septembru 2009 zrušuje. Navrhovaný zákon v súlade s týmito smernicami upravuje systém základnej kvalifikácie a systém pravidelného výcviku, ktorý bude platiť od účinnosti navrhovaného zákona na nových vodičov, a zároveň umožňuje do 10. septembra 2008 pre nákladnú dopravu a do 10. septembra 2009 pre osobnú dopravu ešte postupovať aj podľa už zrušenej smernice, tak ako som to uvádzal aj pri návrhu na skrátené legislatívne konanie a pri návrhu v prvom čítaní. Predmetom zákonnej úpravy je získavanie povinnej základnej kvalifikácie vodiča a pravidelný výcvik vodičov. Povinnosť podrobiť sa systému základnej kvalifikácie a systému pravidelného výcviku podľa tohto zákona sa vzťahuje na vodičov vozidiel nákladnej dopravy, na vedenie ktorých sa vyžaduje vodičské oprávnenie skupín C, C+E alebo C1+E alebo podskupiny C1 alebo vodičské oprávnenie uznané ako rovnocenné, a osobnej dopravy, na vedenie ktorých sa vyžaduje vodičské oprávnenie skupín D, D+E alebo D1+E alebo podskupiny D1 alebo vodičské oprávnenie uznané ako rovnocenné. Povinnosť sa vzťahuje na vodiča, ktorý je štátnym občanom Slovenskej republiky alebo iného členského štátu Európskych spoločenstiev, po druhé, tretieho štátu, ak je zamestnancom dopravcu so sídlom v členskom štáte alebo ak dopravca so sídlom v členskom štáte využíva jeho služby na základe inej ako pracovnej zmluvy. Z aplikácie navrhovaného zákona nevyplynú pre štátny rozpočet nové nároky. Samosprávnym krajom a obciam nevzniknú nijaké náklady, pretože navrhovaný zákon im nezveruje nijaké úlohy. Návrh zákona nebude mať dopad na zamestnanosť ani na zníženie počtu pracovných miest. Dovolím si vás požiadať, vážené pani poslankyne, vážení páni poslanci, o podporu a schválenie tohto návrhu zákona. Ďakujem pekne.
P. Paška, predseda NR SR: (2008-11-06):
(Hlasovanie.) 127 prítomných, všetci boli za a konštatujem, že sme schválili návrh novely zákona č. 592 o poskytovaní vianočného príspevku niektorým poberateľom dôchodku . Len ešte raz budem informovať, že pán poslanec Jánoš zobral späť svoj návrh zákona (tlač 755), mal to byť bod 88. Takže teraz budeme hlasovať o návrhu uznesenia k návrhu elektronickej formy podávania a doručovania materiálov Národnej rady. Je to tlač 827. Budeme hlasovať. Hlasujeme o tom, aby sme začali používať elektronickú formu podávania a doručovania materiálov. (Hlasovanie.) 124 prítomných, 121 za, 3 sa zdržali. Konštatujem, že sme schválili navrhované uznesenie . Ďakujem pekne, dámy a páni, a teraz pristúpime k návrhu na voľbu členov Rady Slovenského pozemkového fondu . Návrh vlády Slovenskej republiky na voľbu členov ste dostali ako tlač 830 a návrh výboru pre pôdohospodárstvo, životné prostredie a ochranu prírody ako tlač 772. Poprosím pána predsedu výboru pána poslanca Slabého, aby podal informáciu o výsledku prerokovania návrhov vo výboroch a potom uskutočníme hlasovanie. Jedno verejné a jedno tajné. Pán poslanec, máte slovo.
P. Hrušovský, podpredseda NR SR: (2001-10-04):
(Hlasovanie.) Prítomných 97, za 80, proti 6, zdržalo sa 10, nehlasoval 1. Návrh sme schválili. P. Kanis, poslanec: V rozprave odznel jeden pozmeňujúci návrh, ktorý podala pani poslankyňa Tóthová, v ktorom navrhuje – v § 22 ods. 1 sa dopĺňa písmeno e), ktoré znie: „Prevádzkovateľ licencie zabezpečí ochranu osoby, ktorá uskutočňuje výkon majetkových práv alebo práv z nich vyplývajúci, o ktorých sa domnieva, že mu prislúchajú bez vykonateľného rozhodnutia príslušného orgánu a proti vôli toho, voči komu takýto výkon smeruje.“ Vážení páni poslanci, vážené panie poslankyne, k tomuto návrhu sa vyjadril na záver rozpravy pán... (Ruch v sále.)
Pročko, Jozef, poslanec NR SR (2020-11-04):
... pán Blanár, môžte ho utíšiť? (Povedané súbežne s predsedajúcim.) Ďakujem. Takže chcem vám len povedať toľko, že, že pred chvíľou ste sa tu veľmi ohradzovali, keď vám ľudia rozprávali, že ste zlodeji. No ale zažalujte toho, čo to o vás rozpráva, a nikto to nebude rozprávať. Zažalujte Počiatka, vášho bývalého ministra financií, ktorý verejne rozprával, že Fico a Slota ukradli dve miliardy. Verejne priznali, že celý SMER ste zlodeji. A o tom to tu je, preto vy robíte tuná, čo tu predvádzate. Pretože naozaj ste tu kradli, ale tu sa poskladá na vaše zlodejiny celé Slovensko. Celé Slovensko sa bude musieť poskladať na to, čo ste tu vy rozkradli za tých 12 rokov! Ja keď vás tam vidím, pán Kamenický, vás, tak to je, ako keď mi rozpráva najväčší zlodej na svete, že ale teraz už ja budem čestný, ja už teraz budem spravodlivý, to, čo bolo, bolo a teraz budem najkrajší anjel archanjel. No, to vy určite, to vy určite!
Laššáková, Jana, podpredsedníčka NR SR (2014-03-28):
Ďakujem pekne, pani predkladateľka, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Mariánovi Kvasničkovi. Nech sa páči, pán poslanec.
Osuský, Peter, poslanec NR SR (2020-09-23):
Ja sa, pán poslanec Žiga, vrátim len k jednej vete priamo z úvodu, ktorú ste povedali o tom, že to, čo urobilo ministerstvo a minister Sulík, je v protirečení s volebným programom. K tomu len toľko. Volebný program SaS je rozsiahly, ošetruje mnohé oblasti fungovania krajiny a hlboko pochybujem o tom, že je tam niekde napísané čokoľvek v zmysle, o ktorom Richard Sulík hovoril, to jest, že štát je ten pravý, dobrý vlastník, už nehovoriac o tom, keď je manažovaný výberom tímu SMER-u. A preto teda je fajn, že sa odvolávate na náš volebný program, keď ste reprezentant strany, ktorá vstúpila aj do dejín volebného zápasu v roku 2016 s tým, že jej volebný program obnášal trištvrte strany A4. Samozrejme, ak má niekto taký volebný program, môže potom tvrdiť čokoľvek, pretože sila a hutnosť tej trištvrte strany je ukážkou toho, ako je tá strana poctivo pripravená dokladovať to, čo volebne sľubovala.
I. Varga, poslanec: (2008-06-25):
Predložený návrh skupiny poslancov prerokovali výbory s odporúčaniami pre Národnú radu. Odporúčanie pre Národnú radu návrh neschváliť je z Výboru Národnej rady pre hospodársku politiku. Desať výborov neprijalo platné uznesenie. A výbor pre vzdelanie, vedu, mládež a šport predložený návrh neprerokoval pre svoju neuznášaniaschopnosť. Výbor pre financie, rozpočet a menu uznesením č. 336 z 25. júna 2008 schválil spoločnú správu výborov k návrhu skupiny poslancov Národnej rady na vyslovenie nedôvery členovi vlády Slovenskej republiky Jánovi Počiatkovi, poverenému riadením ministerstva financií, a určil mňa ako spoločného spravodajcu výborov predniesť túto spoločnú správu v pléne Národnej rady. Pripomienky a požiadavky výborov k tejto správe žiadne neboli ani nevyplynuli žiadne ďalšie uznesenia. Pani predsedajúca, skončil som, prosím, otvorte rozpravu.
Laššáková, Jana, podpredsedníčka NR SR (2014-02-13):
Pán poslanec Galko, nech sa páči.
P. Paška, predseda NR SR: (2006-07-04):
Nech sa páči, pani overovateľka.
Zmajkovičová, Renáta, podpredsedníčka NR SR (2013-05-29):
Pán spravodajca, chcete ešte záverečné slovo? (Reakcia spravodajcu.) Nie. Prerušujem rokovanie o tomto bode programu. Nasleduje prvé čítanie o návrhu poslancov Národnej rady Slovenskej republiky Daniela Lipšica a Jany Žitňanskej na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Návrh ústavného zákona je uverejnený ako tlač 473, návrh na jeho pridelenie na prerokovanie výborom je v rozhodnutí č. 464. Dávam slovo poslancovi Danielovi Lipšicovi, aby návrh ústavného zákona uviedol. Nech sa páči, pán poslanec.
Fecko, Martin, poslanec NR SR (2017-10-18):
Ďakujem pekne. Ja tiež, ak dovolíte, niekoľko slov a síce, myslím si, že znižujú sa tu percentá z pôvodných raz toľko na polovicu, to znamená, plus 2 % ku každému to ide, takže myslím si, že je to zlepšenie možnosti brať väčšiu výmeru pôdy od tých, jak ja ich nazývam, agrobarónov, resp. tí, čo majú zmluvu so Slovenským pozemkovým fondom. A to, že aký to má dopad, samozrejme, v takejto rýchlosti neviem si predstaviť, ako rýchlo to budú v stave oni vysvetliť, teda ministerstvo. Ale chcel by som sa ešte vyjadriť k tomu, že predsa retroaktívne nemôžme ísť späť. Keď raz sme niečo znížili z 25 na 15, tak musí niečo dobehnúť tých 15 rokov, aby dobehlo, ale sme mali 25, aby dobehlo, nové zmluvy aby boli na 15 rokov. Takže mne sa zdá, že pri každom zákone, ktorý tu predkladáme, sa hovorí, že retroaktívne nemôžme sa vracať späť a meniť pravidlá hry počas hry, ktorá je. Tak to je tento, čo momentálne ako tu tento problém visí. A ja som za to, že to prechodné obdobie má byť také, aby staré zmluvy dobehli a tých 15 rokov nové nájomné išli už do tých maximálne 15 rokov. Ale každopádne tento pozmeňujúci návrh, ktorý hovorí o vyššom percente možnosti vzatia Slovenského pozemkového fondu pôdy pre mladých a začínajúcich, podporujem, lebo prakticky umožníme väčšiu možnosť tejto výmery dostať pod iného, pre iného agropodnikateľa ako doterajšieho, ktorý je väčšinou buď štátny majetok sprivatizovaný, alebo družstvo, ktoré je tiež akože transformované. Takže ja podporujem túto novelu zákona. To, že ministerka školstva je tu, tak to už je vec ministerstva. Asi pani ministerka pôdohospodárstva je odcestovaná, takže beriem, že áno, musela zastúpiť. Ďakujem pekne.
Bihariová, Irena, poslankyňa NR SR (2023-10-25):
Ďakujem pekne za slovo. Ďakujem pekne za dôveru. Ja sa teda ospravedlňujem, ale náš výbor pre preskúmavanie rozhodnutí Národného bezpečnostného úradu sa uskutoční až hodinu po skončení schôdze, pretože sa budeme striedať v miestnosti č. 34 a musíme počkať, kým tam dobehnú ostatné výbory, tak hodinu si odsledujte po skončení. Ďakujem.
P. Paška, poslanec: (2003-11-07):
Ďalším štvrtým bodom bude, že „žiada vládu Slovenskej republiky prijať uznesenie, ktoré bude garantovať, že všetky opodstatnené a odsúhlasené pohľadávky všetkých veriteľov budú umorené bezo zvyšku v zmysle príslušných súvisiacich právnych noriem a predpisov“, a bodom 5 je potom, že „žiada ministerstvo financií a Ministerstvo zdravotníctva Slovenskej republiky, aby dvakrát v kalendárnom roku predložili Výboru Národnej rady Slovenskej republiky pre zdravotníctvo vyhodnotenie celého mechanizmu oddlžovania vrátane finančnej analýzy nákladov na jeho zabezpečenie, a to, pričom aby prvé priebežné vyhodnotenie predložila so stavom k 31. 12. 2003“.
Jurinová, Erika, podpredsedníčka NR SR (2012-10-18):
Ďakujem. Reakciu teda nebudete mať, pán poslanec. Pýtam sa, či sa chce niekto prihlásiť do rozpravy ústne. Ukončujem možnosť prihlásiť sa do rozpravy. Prihlásili sa do rozpravy štyria poslanci. Začíname pani Vášáryovou, bude pokračovať pán Matovič, Krajcer a posledný pán Viskupič. Nech sa páči, pani poslankyňa.
Bugár, Béla, podpredseda NR SR (2018-12-03):
Pán poslanec Pčolinský.
V. Novotný, poslanec: (2009-02-06):
Chcem vás ešte raz veľmi pekne poprosiť o podporu tejto poslaneckej novely. Ďakujem pekne.
Bugár, Béla, podpredseda NR SR (2018-10-23):
Nech sa páči, prezentujme sa a hlasujme o tomto návrhu uznesenia. (Hlasovanie.) Prítomných 146, za 116, proti 13, zdržalo sa 17 poslancov. Návrh sme schválili. Prosím teraz pána poslanca Glendu, aby uviedol hlasovanie v druhom čítaní o vládnom návrhu zákona o registri mimovládnych neziskových organizácií (tlač 1059). (Hlasovanie o vládnom návrhu zákona o registri mimovládnych neziskových organizácií a o zmene a doplnení niektorých zákonov , tlač 1059.)
Farkašovský, Karol, poslanec NR SR (2019-02-07):
Ústavnoprávny, gestorský výbor je výbor pre kultúru a médiá.
P. Hrušovský, podpredseda NR SR: (2001-09-06):
M. Mesiarik, poslanec: Ďakujem za slovo, pán podpredseda. Samozrejme, ja osobne som očakával a zrejme všetci poslanci, že ten taký priliehavý názov balíku zákonov, ktoré skupina poslancov z KDH predkladá pod názvom veľký tresk, urobí veľký tresk aj v rozprave a, samozrejme, aj vo vláde. Ja nemám osobne výhrady voči vašim ekonomickým úvahám, pani ministerka, pretože ekonomika je taká, aká je, sú tam pravidlá „niekde uberieš, niekde musíš dať“. Potiaľ je to správne, pokiaľ na to upozorňujete, čo sme si vedomí aj my. Čo ma však mrzí, že nehovoríte o tom a stále sa tak nejako otvorene nepovie, či štát skutočne zmení prístup k tejto problematike, pretože 3 roky sme robili my úľavy, predtým sa tiež robili úľavy, čo sme tu hovorili, a nejaká veľká zmena sa nerysuje ani zatiaľ v návrhu štátneho rozpočtu, pokiaľ ide o platenie poistného. Hovoríte, že sa cítite ako v krajine divov. No to sa cítim aj ja, pretože skutočne len v krajine divov sa môže stať, že poistenec, ktorý poctivo pracuje v priemysle, dopláca na poistenca, ktorý je vlastne v kompetencii príspevku štátu alebo poistenia štátu. A to je nenormálne, pretože tie služby poskytuje príslušný fond každému rovnako. Pokiaľ ide o vašu poznámku k dôchodkom, ja som rád, že v tomto nie som sám. Dokonca aj z vašej politickej strany poslanci avizovali verejne vyššie percento. To je dobré, to je správne, ja len dúfam, že spoločne nájdeme cestu k tomu, aby sme na to vyššie percento našli aj prostriedky. No a nakoniec by som odporúčal, že by sme predsa len aj z vašej strany nejako tak počuli zamýšľanie sa aj nad pozitívnym dopadom tohto návrhu, pretože, áno, má pravdu aj pán poslanec Kozlík, ale tento návrh má aj pozitívny dopad. A nad tým sa treba zamyslieť, nad výškou rastu ceny práce, ale aj dopadom na väčší záujem o prácu v takom prípade.
Grendel, Gábor, podpredseda NR SR (2023-03-22):
Pán poslanec Peter Kremský.
Solymos, László, poslanec NR SR (2010-12-15):
Ďakujem pekne. V rozprave nevystúpil žiaden poslanec a nepadol žiaden pozmeňujúci návrh. Pán predsedajúci, dajte, prosím, hlasovať o uznesení Národnej rady Slovenskej republiky, ktoré tvorí prílohu tejto správy.
Kollár, Boris, poslanec NR SR (2017-06-16):
Ďakujem za všetky podnetné faktické poznámky. Pán kolega Bernaťák, ja vám sa chcem teraz osobne poďakovať, ale nie za našu stranu, ale chcem sa vám poďakovať za všetkých ľudí, za to, že ste hlasovali za tú našu novelu, aby tí ľudia neboli až tak bedačení. Cez to všetko si myslím, že je to stále nedostatočné a treba urobiť pre tých ľudí podstatne viacej. Ale aj za to vám ďakujem.
G. Gál, poslanec: (2009-02-05):
Som druhé volebné obdobie poslancom. Bol som poslancom, keď sme boli v koalícii a teraz som v opozícii. Už aj ako koaličný poslanec som sa rád zúčastňoval tu priamo v pléne alebo pri televíznych obrazovkách hodín otázok, lebo vždy som sa niečo zaujímavé dozvedel. Bolo dobré, že aj našich ministrov opoziční poslanci niekedy zobrali na pranier. Taká dobrá kritika vždy len veci pomôže. A treba povedať, že aj z našich radov aj koaliční poslanci v minulom volebnom období dávali otázky ministrom, členom vlády, ale až na pár výnimiek to boli veľmi ťažké otázky, veľmi kritické otázky. Práve pani poslankyňa Sabolová bola jedna z mála tých poslankýň z vládnej koalície, ktorá dávala najnepríjemnejšie otázky. Preto má právo podať aj túto novelu. Dodnes si pamätám jej otázky adresované ministrovi zdravotníctva, že sa tu párkrát pán minister aj zapotil, ale pomohlo to veci, pomohlo to riešeniu tých najzávažnejších problémov. A teraz sme čoho svedkami? Robí sa tu vládna propaganda a skôr propaganda SMER-u počas hodiny otázok, počas inštitútu, ktorý by mal dať možnosť poslancom, aby sa opýtali verejne členov vlády na veci, ktoré ich trápia, na veci, ktoré sú pre spoločnosť dôležité, na veci, kvôli ktorým tu sedíme v tomto parlamente. Nesedíme tu kvôli tomu, aby sme počúvali agendu a politický program, politické vyhlásenie hlavne smerujúc odtiaľ do týchto radov. To poznáme. Netreba zneužívať rokovací poriadok a inštitút hodín otázok. Preto by som bol rád, keby nielen opozícia, ale aj aspoň časť vládnej koalície uvedomujúc si, že ešte aj raz oni budú v opozícii, podporili tento návrh. Nič nie je večné. Môže sa stať o jedno volebné obdobie alebo o dve, budete, dámy a páni z vládnej koalície, aj vy v opozícii. Ako sa vám bude páčiť, keď tá budúca vláda bude zneužívať hodinu otázok, ako to zneužívate teraz vy. Ako sa vám bude páčiť, keď vás bude trápiť nejaká relevantná otázka a odpoveď na ňu nedostanete, lebo sa prihlásia s tou istou otázkou tri tucty koaličných poslancov a cez žrebovanie v počítači nemáte šancu na úspech. Robíme to, že tú istú otázku v iných formách dávame my. To sa mi nepáči tiež, ale nemáme inú možnosť. Nemáme inak šancu sa dostať k odpovedi. A už to bolo na pranieri, že síce rokovací poriadok predpisuje, že otázka, ktorá nebola zodpovedaná, tak na tú otázku treba, aby člen vlády dal písomnú odpoveď. Vytiahlo sa nejaké uznesenie ústavnoprávneho výboru, že to netreba, no ale uznesenie ústavnoprávneho výboru podľa mňa nemôže negovať a nemôže ignorovať rokovací poriadok. Čiže aj v tomto treba dať veci na pravú mieru. Dúfam, že táto novela pomôže aj v tejto veci a že prejde do ďalšieho čítanie. Ďakujem veľmi pekne za pozornosť. (Potlesk).
Galek, Karol, poslanec NR SR (2023-03-21):
Vážený pán predseda, vážené pani poslankyne, páni poslanci, vážení prítomní, v rozprave vystúpil jeden poslanec. Nebol podaný žiaden procedurálny návrh. Pán predseda, dajte, prosím, hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Laššáková, Jana, podpredsedníčka NR SR (2014-11-10):
Ale, no. Už o slovo požiadal navrhovateľ, nech sa páči.
Jarjabek, Dušan, poslanec NR SR (2021-09-28):
No, treba si priznať, priatelia, je to trápna schôdza. Je to trápna schôdza a všetkým nám je tu trápne preto, lebo v prvom rade ten, ktorý mal odpovedať na otázky, tuná nie je, ale na ne odpovedať mohol, keby ste tu boli vy. Je to trápne, skutočne. A ten, ten, to prerozdeľovanie tých finančných prostriedkov, ktorý hovoril pán poslanec Kamenický, je trestuhodné, podľa môjho názoru by malo byť dokonca trestné a dúfam, že v blízkej budúcnosti, keď príde tá ďalšia vláda, viete, ktorá bude hodnotiť túto vládu, aj bude istým spôsobom konať tak, aby tá trestnoprávnosť bola potvrdená. Preto, lebo ako vy rozdeľujete, veď aj prezidentka povedala, že máte najviac peňazí zo všetkých slovenských vlád od roku ´93, ako s nimi narábate, ako, ako skutočne riešite problémy slovenského obyvateľstva do budúcnosti, no tak si myslím, že o tom bude ďalšia správa o stave republiky, ak vaša kamarátka pani prezidentka bude aspoň trošku súdna. Veď inými slovami pomenovala, veď toto je rok traumy a ja dodávam, rok hrôzy, čo tuná vyvádzate. A toto ešte ak má pokračovať ďalej, no tak neviem si dosť dobre predstaviť, ako to ten občan všetko môže uniesť s tými predpokladanými zvýšeniami plynu, elektriky a čo ja viem, čo ste si naňho ešte všetko pripravili. Aspoň keby ste to vedeli normálne zdôvodniť. A už sa prestaňte vyhovárať na minulosť. Žijeme dnes a rozmýšľame o budúcnosti, to je všetko.
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 134 poslancov, za 51, proti 25, zdržalo sa 51 (57, pozn. red.), nehlasoval 1. Uvedený návrh sme neschválili. Nakoľko sme nevedeli skrátiť lehotu, zaradíme to o 48 hodín, ideme na ďalší bod. Nasleduje hlasovanie v prvom čítaní o návrhu poslancov Zemanovej, Šeligu, Kremského, Krajčíra na vydanie zákona, ktorým sa menia a dopĺňajú niektoré zákony v súvislosti so zrýchlením niektorých konaní, tlač 1060, bod 37 schváleného programu. Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, poslankyni Jarmile Halgašovej, aby hlasovanie uvádzala. (Hlasovanie o návrhu poslancov Národnej rady Slovenskej republiky Anny Zemanovej, Juraja Šeligu, Petra Kremského a Ľuboša Krajčíra na vydanie zákona, ktorým sa menia a dopĺňajú niektoré zákony v súvislosti so zrýchlením niektorých konaní , tlač 1060.)
Hlina, Alojz, poslanec NR SR (2014-10-16):
Toto je strelná zbraň. (Smiech v sále.) Prosím vás, vy chcete, vy chcete zničiť historickú pamiatku. Veď vy ste islamisti. Proste islamisti strhávajú sochy, režú hlavy. Vy nerežete hlavy, ale ničíte kultúrne dedičstvo! Ja chcem nájsť, aby sa niekto vzoprel tomuto barbarstvu, obludnému barbarstvu, ktoré tu je. Tak hovorím, cez niečo na to... Cyril a Metod, keď tu prišli, tu iné, nikde nebolo to nejaké zastavané územie. Tam bolo staroslovenské osídlenie, kde bude vzduchotechnika, kde bude technologické zázemie tých garáží. Keď sem prišiel Cyril a Metod, niekde musel spať. Prosím vás, tak ten Cyril a Metod spal na tom hradnom kopci. Jak vám to mám ináč povedať?! Ľudia, ktorí možno stretli Ježiša Krista a prišli po Jantárovej ceste a prešli najvýznamnejšie opidum v tejto oblasti, možno tiež tu spali. Inde nájdu šuter a postavia okolo neho múzeum! My sme našli ohromné, ohromné vykopávky, a staviate tam garáže! Veď ste barbari! To už aj tí islamisti by možno neurobili, keby im niekto za to zaplatil. Nerozumiete, čo chcem tým povedať?! Pylón 2 100 rokov starý, prežil 2 100 rokov, prežil zakopaný v zemi. Neprežije boľševika v podobe pána Pašku. Neprežije! Stojí v ceste. Na to chcem apelovať. A keď sa ma niekto bude pýtať, čo som robil vtedy, keď ho išli búrať, tak poviem, stál som tu aj napriek tomu, že som porušoval čiastočne rokovací poriadok, som to povedal. Pre pamäť toho miesta. A ja vám poviem. Ja urobím, čo sa bude dať. Kto sa pridá, sa pridá. Prosím vás, nedovoľme, to je symbol! Všetko nemôžte zničiť! My musíme ochrániť ten pilier, pri ktorom bol Tiberius, pri ktorom možno spali Tiberiovi vojaci, pri ktorom, ja neviem, tých, môžte už tých príbehov tam dať. Okolo takýchto vykopávok sa dá postaviť priemysel. Turistický priemysel sú ľudia schopní postaviť okolo jedného šutra. My sme našli stavby, o ktorých môžte robiť príbehy na štyri knihy, a idete tam urobiť garáže! Veď to je sen! To je sen. Urobím, ja urobím, čo sa bude dať na to, aby tá rímska stavba v tej polohe, ako je, zostala. Keď vydržala 2 100 rokov, musí prežiť aj Pašku! Musí prežiť aj Pašku. Prosím vás, ak sa niekto chce pridať, budem rád. Ďakujem. (Zatlieskanie jedného poslanca.)
R. Chmel, minister kultúry SR: (2004-06-24):
Krajský školský úrad v Košiciach je zriaďovateľom dvoch bilingválnych gymnázií. Prvé je Slovensko-francúzske gymnázium Milana Rastislava Štefánika, ktorého riaditeľom do 30. 6. 2004 a aj po výberovom konaní od 1. 7. 2004 je dr. František Harabin. Toto gymnázium sídli v samostatnej budove v centre mesta. Druhé je Slovensko-španielske gymnázium na Železiarenskej ulici, sídli v prenajatých priestoroch Stredného odborného učilišťa hutníckeho, nájomná zmluva je podpísaná do 30. 6. tohto roku. Do 30. 6. tohto roku riadi toto gymnázium Ing. Jozef Šablatúra s úväzkom 0,4, ktorý je zároveň riaditeľom Stredného odborného učilišťa hutníckeho s úväzkom 0,6 v zriaďovateľskej kompetencii vyššieho územného celku. Obaja zriaďovatelia krajský školský úrad a vyšší územný celok vypísali podľa vyššie uvedeného zákona výberové konanie na funkciu riaditeľa školy. Krajský školský úrad nemá v súčasnom období zámer zriaďovať ďalšie bilingválne gymnázium, jeho pozornosť sa však sústreďuje na vytváranie takých podmienok, aby mohlo na existujúcich bilingválnych školách študovať čo najviac žiakov. Skončil som, pán predseda.
P. Paška, predseda NR SR: (2008-04-09):
(Prerušenie rokovania o 12.04 hodine.) (Pokračovanie rokovania o 14.00 hodine.)
Nash, Natália, poslankyňa NR SR (2024-01-17):
Ďakujem pekne za slovo, pán predsedajúci. A ďakujem kolegovi Matovičovi. V kontexte tohto predloženého návrhu na skrátené legislatívne konanie by som chcela pripomenúť dnes schválenú rezolúciu Európskeho parlamentu, ktorá vyzýva vládu Roberta Fica na stiahnutie zmien v Trestnom zákone. Za rezolúciu hlasovalo 496 europoslancov, proti bolo len 70. Európsky parlament vyjadruje hlboké znepokojenie nad neodôvodneným využívaním zrýchleného legislatívneho procesu zo strany slovenskej vlády, najmä pokiaľ ide o zmeny Trestného zákona. Európsky parlament kritizuje zrušenie Úradu špeciálnej prokuratúry, ktoré ohrozuje integritu súdnych procesov, podkopáva boj Európskej únie proti podvodom a ohrozuje ochranu finančných záujmov Európskej únie na Slovensku. Europoslanci vyzývajú slovenskú vládu, aby prehodnotila tieto zmeny vzhľadom na ich možné dôsledky na právny štát, na finančné záujmy Európskej únie a protikorupčný rámec Európskej únie. Europoslanci sa tak pridali ku skoršiemu stanovisku Európskej prokuratúry, ktorá tiež predniesla obavy, že zmeny Trestného zákona u nás ohrozia finančné záujmy Európskej únie. Poslanci Ficovej vláde odkazujú, že ak bude v demontáži právneho štátu pokračovať, hrozí nám osud ako Maďarsku, ktoré prišlo, alebo ktorému bolo zmrazených 10 mld. eur. Ďakujem veľmi pekne ešte raz za váš príspevok. (Potlesk.)
P. Hrušovský, predseda NR SR: (2005-10-27):
(Hlasovanie.) 125 prítomných, 101 za, 22 sa zdržalo, 2 nehlasovali. Návrh sme schválili. Prosím ďalší návrh.
Ježík, Jozef, poslanec NR SR (2018-10-23):
Dajte, prosím, hlasovať o bode 2 zo spoločnej správy s odporúčaním gestorského výboru schváliť.
Žiga, Peter, podpredseda NR SR (2023-12-13):
Pán poslanec Kišš.
Petrák, Ľubomír, poslanec NR SR (2020-04-22):
Ďakujem za slovo. Pán kolega Pellegrini, ja absolútne musím s vami súhlasiť, že toto programové vyhlásenie vlády absolútne nepopisuje reálnu situáciu. Sú to vzdušné zámky, nerealizovateľné vízie, nereaguje na potreby Slovenska, je extrémne nevyvážené, neprináša konkrétne opatrenia vo väčšine kapitol, ale svoj, ale žije svoj nereálny, virtuálny život, ktorý, ktorý si snaží súčasná vládna koalícia nakresliť. Mnohé plány, opatrenia sa dotýkajú, tak ako ste správne povedali, horizontu obdobia roku 2030, čo je ďaleko za obdobím vládnutia tejto, tejto vlády, ale neriešia potreby, ktoré sú v najbližšom volebnom období, nepopisujú, nepopisujú problémy, ako ich riešiť, nepopisujú ciele, nepopisujú prostriedky a nepopisujú nástroje, ktorými sa dostať ku splneniu týchto cieľov. Absolútne s vami súhlasím, že to je čisté maľovanie fasád, budovanie Potemkinových dedín. Vláda nemá žiaden plán ako po koronakríze. Nemá, opakujem, nemá žiaden plán ako po koronakríze. Ale aký je dôvod, pán Pellegrini? Vy ste ho nenechali Matovičovi na stole. To je ten základný dôvod, prečo ho súčasná vláda nemá. A posledná vec, boj s antibyrokra... teda antibyrokracia, boj s byrokraciou. Vznik komisií, úradov, ministerstiev a ďalšie veci. Ešte za dávnych dôb, a to je bez ohľadu na to, aká vládna garnitúra vládla, platil vtip: Keď nevieš, čo máš s problémom urobiť, zriaď komisiu. Toto je programové vyhlásenie tejto vlády.
Kaník, Ľudovít, poslanec NR SR (2012-02-03):
Takže veľmi krátka reakcia. Áno, tú prácu je dobré hľadať a nachádzať a vieme, že to nie je ľahké, pretože sa jedná o ľudí zväčša buď úplne bez kvalifikácie alebo s nízkou kvalifikáciou, a vieme, aká je ekonomická situácia. A preto je veľmi podivuhodné, že tuším predvčerom pani Tomanová ostro vystúpila proti projektu vodozádržných a protipovodňových opatrení, ktoré práve dáva prácu zatiaľ sedemtisíc sedemsto ľuďom prevažne tohto typu. Ja som si prešiel tie dediny mnohé, kde sa tieto projekty vykonávajú, a nielenže robia nesmierne užitočnú prácu, ktorá nie je zbytočná a ktorá ochraňuje občanov, ich majetok a majetok obcí pred mnohomiliónovými škodami, ale dáva to prácu týmto ľuďom. Takže my sa snažíme a nachádzame, ako takýmto ľuďom dať prácu, ale jednoducho funguje, keď je, a to sa ukázalo aj pri týchto prácach, keď je vyšší príjem zo sociálnych dávok, tak ani na tieto práce nechceli nastúpiť. Darmo, že bola práca. Lebo je to logické. Vy by ste sa chovali v zásade veľmi podobne. Keď máte zabezpečený príjem bez toho, že by ste museli chodiť do práce, a ten príjem je rovnaký alebo dokonca vyšší, ako keby ste do tej práce išli, no tak by ste pracovať nešli. Veď to je na hlavu postavené, to je choré a treba to zmeniť.
Laššáková, Jana, podpredsedníčka NR SR (2014-10-31):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky troch pánov poslancov. Do rozpravy sa prihlásil pán poslanec Péter Vörös, Edita Pfundtner a Martin Poliačik. Nech sa páči, Péter Vörös, máte slovo.
Danko, Andrej, predseda NR SR (2019-10-17):
S reakciou na faktické, poslanec Viskupič.
Pellegrini, Peter, podpredseda NR SR (2020-07-23):
Pán poslanec Galis.
P. Hrušovský, podpredseda NR SR: (2001-12-18):
(Hlasovanie.) Prezentovalo sa 102 poslancov, za 100, zdržali sa 2. Konštatujem, že návrh sme schválili. Pristúpime k hlasovaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a o zmene niektorých zákonov (tlač 1188). Prosím teraz, aby pán poslanec Juriš, ktorého poveril gestorský výbor, aby bol spravodajcom pri prerokúvaní tohto návrhu zákona, uvádzal jednotlivé hlasovania. A. Juriš, poslanec: Vážený pán predsedajúci, v rozprave vystúpili dvaja poslanci, ktorí podali jeden pozmeňujúci návrh. Najskôr však budeme hlasovať o pozmeňujúcich návrhoch zo spoločnej správy. Tak ako som uviedol v spravodajskej správe, budeme hlasovať o bodoch správy č. 1 až 41 spoločne, gestorský výboru ich navrhuje schváliť.
Brocka, Július, poslanec NR SR (2014-05-14):
Pán kolega Kaník, vy ste navrhli, teda dali procedurálny návrh, že vrátiť zákon na dopracovanie. A ja aj po tom vašom vystúpení mám skôr kacírsku otázku, že či potrebujeme tento zákon. Lebo, teda či ho treba dopracovávať, lebo sú dva pohľady. A s jedným ja súhlasím, že poriadok by mal byť. Naozaj. Lebo aj na Slovensku v praxi máme príklady, kedy ľudia zneužívajú napr. neexistenciu pravidiel, pravidiel možno slušného správania. A jednoducho sú prípady, kedy naozaj aj v sociálnej sfére pôsobia ľudia, ktorí sú skôr možno parazitmi, že zneužívajú seniorov, starých ľudí, a ako chcú nahradiť penzióny, domovy pre dôchodcov, a pritom je to proste problém, ktorý je na hranici až, až zákonnosti. Čiže v takomto prípade, áno, ak absentuje nejaká norma alebo pravidlo, tak to treba. Ale na druhej strane asi, ak by tento zákon znamenal viac byrokracie, tak to v každom prípade znamená viac nákladov a výdavkov zo štátneho rozpočtu, a to aj v tejto kapitole nie je dosť. Ako pán minister nemá dosť peňazí, aby, aby zmenšoval chudobu alebo účinne a efektívne, čiže ja v prvom čítaní, na prvé prečítanie s časťou toho zákona nemám problém, pretože ak to súvisí so zavedením poriadku, áno, ale všetko, čo tam je naviac, akože zbytočná byrokracia, tak to by tam nemuselo byť.
Šeliga, Juraj, podpredseda NR SR (2021-04-01):
Ďakujem. Štyri faktické poznámky. Nech sa páči, pán poslanec Kočiš.
Kollár, Boris, predseda NR SR (2022-11-29):
Prosím, prezentujme sa a hlasujeme. (Hlasovanie.) Prítomných 141 poslancov, za 124, proti 8, zdržalo sa 9. Konštatujem, že sme schválili vládny návrh novely zákona č. 583/2008 Z. z. o prevencii kriminality. Nakoľko sme vyčerpali všetky body hlasovania, budeme teraz pokračovať po dvojminútovej prestávke ďalej v rokovaní Národnej rady. (Prestávka.)
Hort, Milan, podpredseda NR SR (2011-09-14):
Pán poslanec Martin Chren, nech sa páči.
Kollár, Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 88 poslancov, za 84, proti 0, zdržali sa 4. Konštatujem, že Národná rada zvolila Ľudovíta Pausa za člena Dozornej rady Sociálnej poisťovne ako zástupcu zamestnávateľov. Teraz pristúpime k verejnému hlasovaniu o návrhu na voľbu zástupcov navrhnutých reprezentatívnym združením odborových zväzov do Dozornej rady Sociálnej poisťovne (tlač 882), ktoré vykonáme formou hlasovacieho lístka, čiže vzadu. Svoju voľbu vyjadríte tak, že na hlasovacom lístku pri každom mene, priezvisku kandidátov označíte tú alternatívu, za ktorú hlasuje za, proti, zdržiavam sa. Na hlasovacom lístku je možné pri voľbe označiť alternatívu za najviac u troch kandidátov. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie. Súčasne ich prosím, aby hlasovali ako prví. Pristúpime k vykonaniu hlasovania. (Akt verejného hlasovania.)
Figeľ, Ján, podpredseda NR SR (2015-06-19):
Na vystúpenie pána poslanca Martvoňa je pätica faktických poznámok. Nech sa páči, Igor Hraško s prvou.
Paška, Pavol, predseda NR SR (2014-09-16):
Hlasujeme. (Hlasovanie.) 78 prítomných, 76 proti, 2 sa zdržali. Tieto body sme neschválili.
P. Paška, predseda NR SR: (2006-12-12):
(Hlasovanie.) 141 prítomných, 61 za, 70 proti, 10 sa zdržalo. (Hlasy v sále.) Konštatujem, že sme neschválili návrh novely zákona  č. 152/1995 Z. z. o potravinách. Kolegyne, kolegovia, poprosím vás o pokoj. Budeme pokračovať... (Reakcia z pléna.) Pani Sabolová, procedurálny návrh máte?
Ľ. Petrák, poslanec: (2008-02-05):
Skúsim sa dotknúť inej vašej poznámky, ktorá zaznela vo vystúpení, že cieľom každého vystúpenia politickej strany Smer je politický marketing. Ja sa chcem spýtať: A vaše vystúpenie bolo čo iné ako politický marketing? Ak ste chceli poukázať na to, že privatizácia je proces, ktorý mal zabrániť nejakým spôsobom tunelovaniu a nekalým praktikám, no tak ste sa mohli venovať namiesto Bratislavskej teplárenskej, ak hovoríte o Slovenskom plynárenskom podniku, konzultačným službám v roku 2003 za 1,2 mld. Toto by bolo korektné vystúpenie a v tom prípade by som nemusel hovoriť, že išlo o púhy politický marketing z vašej strany. Ďakujem.
Grendel, Gábor, podpredseda NR SR (2022-09-27):
Pani poslankyňa Jana Bittó Cigániková.
Dostál, Ondrej, poslanec NR SR (2018-09-12):
Prerušíme to. (Povedané súčasne s predsedajúcim.)
P. Farkas, poslanec: (2001-11-09):
J. Migaš, predseda NR SR: Prezentujme sa a hlasujme o pozmeňujúcom návrhu pána poslanca Šimka. Hlasujeme. Hlasujeme o pozmeňujúcom návrhu pána poslanca Šimka k bodu 24. (Hlasovanie.) Prítomných je 111 poslancov, za 102, proti 2, zdržali sa 6, nehlasoval 1. Tento návrh pána poslanca Šimka sme schválili. Ďalší.
Kozelová, Monika, poslankyňa NR SR (2021-10-19):
Vážené dámy, vážení páni, naozaj, motáme sa tu dokolečka okolo Múzea SNP. Škoda, že tu nie je pán poslanec Urban, ktorý tu hovoril o zahraničných múzeách a rozprával tu vehementne o Spojených štátoch. Tak ja som v tých Spojených štátoch v tých vojenských múzeách bola. Videla som od ponoriek cez Intrepid asi všetko, bola som dokonca v Pentagone a musím povedať, že všade tie múzeá spadali pod ministerstvá obrany. Čiže pod jednotlivé teda, samozrejme letecké, pod letecké, atď., pretože oni tam majú viacerých ministrov, každý má na starosti iný druh vojsk a nemám pocit, že by to tam nejak strádalo, vyzeralo to tam dobre, udržiavané boli skvele všetky tie exponáty v Spojených štátoch. Ja pevne verím, že pod ministerstvom obrany sa aj tie naše exponáty budú chovať tak skvele a budú tak skvele zachované a tak skvele zrekonštruované, ako tie v Spojených štátoch. Takže ďakujem, že mi zahral na smeč a týmto pozdravujem kolegov Kučeru, Tabák a Krošláka. Ďakujem.
P. Hrušovský, predseda NR SR: (2003-09-24):
(Prerušenie rokovania o 19.45 hodine.) (Pokračovanie rokovania o 20.00 hodine.)
M. Dzurinda, poslanec: (2008-01-21):
Tretia poznámka. Samozrejme, tieto zákony, takéto zákony je treba hodnotiť aj v kontexte a ten kontext, pán minister, je prapodivný. Predseda vlády uráža novinárov, lustruje ich minulosť, špehuje ich na lyžovačkách, skúma, aké vzdelanie by mal mať, aké by nemal mať, kto môže písať, kto nemôže písať, rád by zriaďoval nejaké novinárske komory alebo teleso, možno najlepšie štátne, možno najlepšie vládne na úrade vlády, ktoré by vydávalo licencie, kto písať môže, kto písať nemôže. Je to smutné počúvať, takéto reči, osemnásť rokov po nežnej revolúcii. A keď hodnotíme takúto legislatívu, tak, samozrejme, ju hodnotíme aj v tom celkovom kontexte. Ten kontext je útok na médiá. Opakujem, ani môj vzťah s médiami nebol, možno ani nie je najlepší, ale takto sa správať, že budem selektovať médiá? Jedny budem chváliť, druhým odmietnem dať odpoveď na akúkoľvek otázku? Urážať novinárov? Urážať novinársku obec? Urážať konkrétnych novinárov, ktorí píšu o mne kriticky? Takže hodnoťme, samozrejme, aj ten kontext, pán minister.
Petrák, Ľubomír, poslanec NR SR (2017-09-07):
Teraz budeme hlasovať o pozmeňujúcom návrhu, ktorý predložil pán poslanec Baránik. Má tri body. Budeme hlasovať o všetkých troch bodoch spoločne.
A. Belousovová, podpredsedníčka NR SR: (2007-03-21):
Ďalej dávam slovo predsedovi navrhnutého gestorského výboru, výboru pre verejnú správu a regionálny rozvoj, pánovi poslancovi Tiborovi Cabajovi.
P. Hrušovský, predseda NR SR: (2003-05-20):
Páni poslanci, boli celkom 3 návrhy na doplnenie, resp. zmenu programu. Pán poslanec Kolesár žiada, aby minister zdravotníctva Slovenskej republiky podal informáciu o prijatých opatreniach v súvislosti s infekčnou chorobou SARS. Prosím, prezentujme sa a hlasujme. (Hlasovanie.) 133 prítomných, 88 za návrh, 3 proti, 39 sa zdržalo, 3 nehlasovali. Konštatujem, že návrh sme schválili. Pani poslankyňa Záborská navrhuje, aby bod 23 bol prerokovaný ako posledný bod programu 12. schôdze Národnej rady. Je všeobecný súhlas, páni poslanci, s takýmto návrhom? Pán poslanec Hopta, požiadame Slovenskú televíziu podľa dohody v poslaneckom grémiu, aby odvysielala zo záznamu aj bod: interpelácie poslancov. Panie poslankyne, páni poslanci, dávam hlasovať o programe 12. schôdze ako o celku s tými návrhmi, ktoré som uviedol na začiatku, že z programu budú vypustené body 25 a 28. Prosím, prezentujme sa a hlasujme. (Hlasovanie.) 130 prítomných, 127 za návrh, 3 nehlasovali. Konštatujem, že sme program 12. schôdze Národnej rady schválili. Panie poslankyne, páni poslanci, skôr ako pristúpime k rokovaniu o jednotlivých bodoch programu, chcem vás ešte poinformovať, aj keď pozvánky v laviciach máte, ak budete mať chuť sa trošku zabaviť, aby ste dnes prijali moje pozvanie na divadelné predstavenie No comment, ktorého autorom je jeden z našich kolegov pán poslanec Banáš. Bude spojené príjemné s užitočným, aby sme aj takto ocenili tvorivú schopnosť nášho kolegu pána poslanca Banáša. Panie poslankyne, páni poslanci, pristúpime teraz k rokovaniu o 2 návrhoch vlády na skrátené legislatívne konanie, ktoré odôvodní pán minister práce, sociálnych vecí a rodiny Ľudovít Kaník. Ide o návrhy uvedené pod bodmi 1 až 2. Najskôr budeme rokovať o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 313/2001 Z. z. o verejnej službe v znení neskorších predpisov , ktorý ste dostali ako tlač 238. Nech sa páči, pán minister Kaník, odôvodnite predmetný návrh vlády.
Glváč, Martin, podpredseda NR SR (2017-03-23):
Ďakujem. Dávam slovo spravodajcovi, ktorého určil navrhnutý gestorský výbor, ústavnoprávny výbor, poslancovi Petrovi Kresákovi, nech sa páči.
Kadúc, Miroslav, poslanec NR SR (2013-02-14):
Ďakujem veľmi pekne. Pán predseda parlamentu tu hovoril o kultúre a o tom, že o demokratických princípoch, že ich narúšame. Ja som chcel cez faktickú povedať, pripomenúť niektoré skrátené konania, mimoriadne schôdze alebo hlasovania o eurovale, ale to sa asi nedá. Tam len dovolím si pripomenúť možno všetkým jeho poslancom § 106 rokovacieho poriadku, ktorý jasne hovorí o tom, že ak pätina poslancov dá návrh na obžalobu, tento návrh sa prerokuje. Toto znamená, že, prerokovanie znamená, že budú v sále, budú sa zapájať a budú rokovať. Určite to neznamená to, že demonštratívne odídu a budú to bojkotovať. Ďakujem.
Grendel, Gábor, podpredseda NR SR (2023-03-23):
S faktickou poznámkou ešte pán poslanec Tomáš Lehotský.
Danko, Andrej, podpredseda NR SR (2024-10-23):
Pán poslanec Hlina.
Borec, Tomáš, minister spravodlivosti SR (2012-09-12):
Vážené dámy, vážení páni, dovoľte, aby som veľmi stručne zareagoval. Chcem poďakovať za všetky tie návrhy alebo pripomienky, ktoré boli vecné, a myslím si, že budeme rozmýšľať nad viacerými pozmeňovacími návrhmi ešte v tejto súvislosti, ale chcem povedať zároveň aj to, že bola tuná daná otázka, či som ja tá správna osoba na predkladanie takéhoto zákona. Tak chcem veľmi jasne povedať, že áno, pretože jednak z pozície ministra spravodlivosti mi v zmysle kompetenčného zákona táto náležitosť prislúcha a je to jednoducho zákonné. Čo sa týka toho, že či som konal aj predtým nejakým spôsobom neférovo alebo z pozície predsedu advokátskej komory, som sa v tomto smere angažoval a ako, tak by som chcel odcitovať z listu z 11. novembra 2011, ktorý mi zaslala terajšia pani poslankyňa, vtedajšia ministerka spravodlivosti pani Žitňanská. Citujem: „Chcem vám poďakovať za vaše doterajšie pôsobenie v pracovnej skupine a za prínos pri príprave návrhu novej právnej úpravy. Osobitne chcem oceniť vašu konštruktívnu spoluprácu založenú na vzájomnej úcte a dialógu, ktorá prispela k skvalitneniu legislatívneho textu. Dovoľujem si vás uistiť, že výsledky práce pracovnej skupiny, ktorej ste boli členom, Ministerstvo spravodlivosti Slovenskej republiky uchová za účelom ich prípadného použitia v ďalšej legislatívnej činnosti.“ To, že som sa stal ministrom spravodlivosti ja, samozrejme, je už tým dielom osudu, ale toto dokumentuje, akým spôsobom som postupoval pri príprave návrhu tohto zákona v minulosti. Takže toľko som chcel povedať. Ďakujem veľmi pekne.
M. Číž, podpredseda NR SR: (2007-09-04):
Teraz má slovo pán poslanec Juraj Horváth.
M. Hort, podpredseda NR SR: (2009-04-16):
Teraz pristúpime k prvému čítaniu o návrhu poslancov Národnej rady Slovenskej republiky Ivana Mikloša, Júliusa Brocku a Ivána Farkasa na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov . Návrh zákona je pod tlačou 989, návrh na jeho pridelenie na prerokovanie výborov je v rozhodnutí č. 1009. Dávam slovo poslancovi Ivanovi Miklošovi, aby návrh zákona uviedol. Nech sa páči.
Matovič, Igor, poslanec NR SR (2012-08-02):
Lojzo, uznávam a myslím si, že v tomto máš naozaj pravdu, že keď niekto kandiduje na post do správnej rady pozemkového fondu, tak mal by mať aspoň šajnu o tých pozemkoch, a nielen šajnu, ale keďže to je dosť kľúčová inštitúcia, tak mal by byť špičkový odborník. Bohužiaľ, toto je systém politických nominácií, ktorý my sme v minulosti nazývali a naďalej nazývame ako rakovinu politického systému. Rozdávanie trafík ľuďom, ktorí potom budú poslušní voči politickej strane, ktorá daného kandidáta nominovala, a potom sa nemôžme čudovať, že sú kauzy ako Veľký Slavkov a podobne.
J. Počiatek, minister financií SR: (2008-06-18):
Zámerom predloženého návrhu bolo vypracovať komplexnú právnu úpravu kolkových známok a súvisiacich právnych predpisov, eliminovať výpadok príjmov štátneho rozpočtu v dôsledku falšovania kolkových známok a súčasne zabezpečiť plnenie úloh Národného plánu zavedenia eura v Slovenskej republike. V predloženom návrhu zákona sa upravuje predovšetkým postavenie ministerstva financií ako výhradného vydavateľa kolkových známok, ustanovuje sa transparentný výber tlačiarne kolkových známok, určuje sa distribútor, ako aj ďalší predajcovia kolkových známok a ich vzájomné vzťahy. Pri ustanovení distribútora kolkových známok sa vychádzalo z požiadavky zabezpečenia dostupnosti kolkových známok na celom území Slovenskej republiky, preto sa zvolila Slovenská pošta a jej zariadenia verejnej poštovej siete. Zároveň sa navrhuje, aby kolkové známky mohli predávať okrem pošty len tie orgány, ktoré vyberajú správne poplatky a súdne poplatky formou kolkovej známky. V tejto súvislosti je potrebné pripomenúť, že platenie správnych a súdnych poplatkov formou kolkovej známky je len jedna z možností platenia týchto poplatkov okrem platenia v hotovosti a prevodom z účtu v banke. Ustanovuje sa tiež kontrolná činnosť v oblasti kolkových známok počnúc výrobou, distribúciou až po predaj a použitie kolkových známok. Navrhuje sa vydať kolkové známky v hodnote euro a zabezpečiť ich výrobu a distribúciu tak, aby od zavedenia meny euro v Slovenskej republike už boli kolkové známky v hodnote euro v predaji na celom území Slovenskej republiky a aby bolo možné ich použiť už v prvý deň zavedenia tejto meny. Osobitne sa upravuje výmena poškodených kolkových známok, ako aj odkúpenie neplatných kolkových známok. Ministerstvo financií je podľa predloženého návrhu splnomocnené na vydanie všeobecne záväzného právneho predpisu, v ktorom ustanoví technické parametre, grafickú úpravu, vzhľad kolkových známok, spôsob ich použitia, prípadne ďalšie náležitosti kolkových známok. Jeho účinnosť sa predpokladá v treťom štvrťroku 2008. Ďakujem za slovo.
Grendel, Gábor, podpredseda NR SR (2021-11-24):
S reakciou na faktickú poznámku, pán poslanec Ledecký
Krajcer, Daniel, minister kultúry SR (2010-09-09):
Ďakujem za otázku, pán predseda výboru. Uvedomujem si, že nielen výtvarné umenie, ale aj iné oblasti umenia už roky potrebujú legislatívu, ktorá nebude brzdou, ale naopak, pomôže rozvoju umeleckej tvorby na Slovensku. Slovensko je už dávno medzi krajinami, ktoré sú bohaté na umelecké prejavy v mnohých oblastiach. A v mnohých oblastiach sme aj dosiahli svetovú úroveň. A slovenskí umelci sú akceptovaní v medzinárodnom meradle. Čo tu však dlhé roky chýba, to sú ekonomické nástroje a zodpovedajúca legislatíva, ktorá by umožňovala aj skutočne talentovaným umelcom uživiť sa tvorivou prácou a zároveň by dostala kvalitné umenie bližšie k širokej verejnosti, tak ako je to vo vyspelých krajinách, v prípade výtvarného umenia napr. na verejné priestranstvá a do verejných stavieb a podobne. Nie je tajomstvom, že mnohí a medzi nimi aj mimoriadne kvalitní aktívni umelci, nielen výtvarníci, spisovatelia, hudobní skladatelia a iní umeleckí tvorcovia bojujú s existenčnými problémami. Na druhej strane sme svedkami toho, ako sa napriek obrovskému stavebnému boomu, najmä teda v predchádzajúcich rokoch, zabudlo na to, že verejné priestranstvá a architektonicky náročné stavby je možné skultivovať hodnotnými výtvarnými dielami. (Ruch v sále.)
Pado, Martin, poslanec NR SR (2011-09-13):
Ďakujem pekne, vážený pán predsedajúci. Dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku, že predložený návrh prerokuje v druhom čítaní.
Brocka, Július, poslanec NR SR (2014-11-08):
Pán premiér, hovoríte, že: „Učte sa tejto politickej kultúre, akú máme v strane SMER.“ Pani Zmajkovičová odstúpila z funkcie podpredsedníčky Národnej rady po kauze s nákupom cétečka v piešťanskej nemocnici. Pán premiér, podpredsedníčka Národnej rady bola predsedom dozornej rady nemocnice? Načo to je, kde ešte vo svete to je? To je výrazom akej politickej kultúry, pán premiér? Ja som tu kritizoval radových poslancov Národnej rady zo strany SMER za kumulovanie mandátov a funkcií a za zneužívanie štátneho rozpočtu. Podpredsedníčka Národnej rady je predsedkyňou dozornej rady nemocnice? Toto je kultúra, pán premiér? Ja nie som podpísaný pod návrhom na zvolanie tejto schôdze, pán premiér, ale po tom arogantnom správaní aj vás, strany SMER, ale najmä predsedu Národnej rady Pašku, aj za to, ako zvolal túto schôdzu na sobotu večer, nielenže súhlasím s obsahom tejto schôdze, pán premiér, ale aj sa podpisujem pod návrh na odvolanie pána Pašku. Ak si niekto nepamätá alebo nezažil atmosféru pred novembrom 1989, tak vy, SMER, Fico, Paška, všetku moc v jedných rukách navodzujete dokonale, pán premiér. Komunisti v bývalom režime takto zneužívali svoju moc, ako to robíte vy. A viete, ako dopadli. Ja verím, že aj občania aj v komunálnych voľbách pošlú vás tak ako komunistov do minulosti. (Potlesk.)
Blanár, Juraj, podpredseda NR SR (2021-11-02):
Pán poslanec Gyimesi, môžete reagovať na faktické poznámky.